Ny såkaldt "Boulder-væg" skal udfordre nordjyske klatrere

Aalborg Klatreklub udvider deres træningsfaciliteter i Lindholm med en ny bouldervæg til klatretræning. Bouldervæggen bruges til at træne friklatring og man klatrer derfor uden sikkerhedsreb på den nye væg. Til gengæld er sikkerheden på plads ved, at hele væggen er monteret med en kæmpestor madras nedenunder, så klatrerne lander sikkert, hvis de skulle falde ned under klatring. - Der har været stort behov for nye faciliteter, og væggen, der er to etager høj, er blevet til ved flere måneders hårdt arbejde fra klubbens mange frivillige, forklarer formand Jan Mikkelsen i en pressemeddelelse til TV2/NORD. Lørdag den 15. November tages væggen i brug for alvor, da klubben holder det store klatrestævne Aalborg Open, hvor 60 klatrere fra hele landet deltager. I videoen på denne artikel kan du se TV2/NORDS Bo Storm Madsen besøge Aalborg Klatreklub.